|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** | **Nr. GND/2025/613** |
|  | **(protokols Nr.20; 32.p.)** |

**Par pirkuma līguma pārjaunojumu**

Gulbenes novada pašvaldībā saņemts **[…]**, 2025.gada 7.augusta iesniegums (Gulbenes novada pašvaldībā saņemts 2025.gada 7.augustā un reģistrēts ar Nr. GND/5.13.2/25/1767-D), kurā lūgts pārjaunot 2023.gada 11.augustā noslēgto pirkuma līgumu Nr. GND/9.1/23/737, pamatojoties uz iegūto mantojuma apliecību. Iesniegumam pievietota miršanas apliecība un mantojuma apliecība.

Gulbenes novada dome 2023.gada 27.jūlijā pieņēma lēmumu Nr. GND/2023/709 “Par dzīvokļa īpašuma “Šķieneri 10” - 23, Šķieneri, Stradu pagasts, Gulbenes novads, pircēja apstiprināšanu” (protokols Nr. 10; 43.p.), ar kuru nolēma apstiprināt par Gulbenes novada pašvaldībai piederošā dzīvokļa īpašuma “Šķieneri 10” - 23, Šķieneri, Stradu pagasts, Gulbenes novads, kadastra numurs 5090 900 0357, kas sastāv no trīs istabu dzīvokļa 66,3 kv.m. platībā (telpu grupas ar kadastra apzīmējums 5090 002 0034 050 023) un pie tā piederošām kopīpašuma 650/35218 domājamām daļām no daudzdzīvokļu mājas (būves kadastra apzīmējums 5090 002 0034 050), pircēju **[…]**, un atļaut samaksu 5400 EUR (pieci tūkstoši četri simti *euro*) apmērā veikt uz nomaksu līdz 2028.gada 25.jūlijam.

Pamatojoties uz Gulbenes novada domes 2023.gada 27.jūlijā pieņemto lēmumu Nr. GND/2023/709 “Par dzīvokļa īpašuma “Šķieneri 10” – 23, Šķieneri, Stradu pagasts, Gulbenes novads, pircēja apstiprināšanu” (protokols Nr. 10; 43.p.), 2023.gada 11.augustā starp Gulbenes novada pašvaldību un **[…]**, tika noslēgts pirkuma līgums Nr. GND/9.1/23/737.

Iesniegumam pievienota Gulbenes novada Dzimtsarakstu nodaļas 2024.gada 24.oktobrī izsniegta miršanas apliecība par **[…]**, miršanas fakta reģistrāciju miršanas reģistrā 2024.gada 24.oktobrī, ko apliecina ieraksts Nr.21536M2024.

Atbilstoši iesniegtajai 2025.gada 17.jūlija Mantojuma apliecībai **[…]**, ir mantojusi 2024.gada 23.oktobrī mirušās **[…]**, atstāto mantojumu, tai skaitā tiesības iestāties pircējas vietā, saskaņā ar pirkuma līgumu Nr. GND/9.1/23/737, kas 2023.gada 11.augustā tika noslēgts starp Gulbenes novada pašvaldību un mantojuma atstājēju par nekustamā īpašuma ar adresi “Šķieneri 10” - 23, Šķieneri, Stradu pagasts, Gulbenes novads, kadastra numurs 5090 900 0357, pirkumu.

Civillikuma 1867.punkts nosaka, ka katru saistību tiesību var atcelt, pārvēršot to jaunā, ar dalībnieku sevišķu līgumu, ko sauc par pārjaunojumu. Šā likuma 1868.pants citstap nosaka, ka pārjaunojumu var izdarīt vai nu tā, ka arī jaunajā prasījumā abas puses, t.i. tiesīgais un saistītais, paliek tās pašas, kādas bijušas atceltā, pārgrozot tikai prasījuma tiesisko pamatu un būtiskos noteikumus, vai arī tā, ka pārgrozījums attiecas uz lietā piedalīgām personām un ka agrākā kreditora vai agrākā parādnieka vietā iestājas jauns.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 16. un 21.punktu, Civillikuma 1867. un 1868.pantu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

1. PĀRJAUNOT 2023.gada 11.augustā noslēgto pirkuma līgumu Nr. GND/9.1/23/737, nosakot, ka pircējas **[…]**, vietā iestājas tiesības mantinieks **[…]**.

2. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

|  |  |
| --- | --- |
| Gulbenes novada pašvaldības domes priekšsēdētājs | N. Mazūrs |